**HÍRÖS AGÓRA NKFT.**

**NYÁRI NAPKÖZIS SZAKTÁBOR 2021**

**SZÜLŐI TÁJÉKOZTATÓ**

**Köszönjük, hogy gyermekük nyári szabadidős programjaként táborunkat választották.**

**Táboraink helyszínei:**

Kulturális Központ (külső helyszínen is) – Kecskemét, Deák tér 1.

Ifjúsági Otthon (kihelyezett programokkal is) – Kecskemét, Kossuth tér 4.

Hetényegyházi Közösségi Ház – Hetényegyháza, Kossuth u. 83.

Kék Elefánt Közösségi Tér – Kecskemét, Batthyány u. 33.

Eleven Közösségi Tér – Kecskemét, Széchenyi sétány 11.

**A tábor általános napirendje:**

7.00 – 8.00 óráig Gyülekező a tábor helyszínén

8.00 – 12.00 óráig Szakmai foglalkozások a választott tábor jellegének megfelelően

10.00 órakor Tízórai (otthonról hozott). Javasoljuk a szendvicset, gyümölcsöt, teát, üdítőt.

12.00 – 13.00 óráig Ebéd.

13.00 – 16.00 óráig Változatos szabadidős foglalkozások a meghirdetett tábori program alapján. Közben: uzsonna (otthonról hozott).

16.00 – 16.30 óráig Táborvezető átadja a gyermeket a szülőnek, hozzátartozónak a kialakított, az egészség védelmét szolgáló rendszer szerint, vagy hazaengedi, amennyiben egyedül elengedhető.

**Ha a gyermek egyedül hazaengedhető, a szülő által aláírt hozzájárulást kérünk a tábor** **első napján! A hozzájárulás letölthető honlapunkról.**

**Egyéb tudnivalók:**

Helyi buszjegy/bérlet is szükséges lehet, amely nem része a tábori díjnak.

Alapfelszerelés:

- kis hátizsák,

- tisztasági csomag, papír zsebkendő

- kézfertőtlenítő

- tízórai, uzsonna, innivaló jól záródó flakonban

- kényelmes ruházat, lábbeli, eső és nap elleni védelemmel

**A tábor speciális felszerelési igényéről a tábor vezetője e-mailben ad információt.**

**A táborban való részvétel elengedhetetlen feltételei:**

* a részvételi díj befizetése
* a jelentkezési lap pontos és teljes kitöltése (honlapról letölthető)
* a szülői nyilatkozat megléte (honlapról letölthető).

**Az új koronavírus (COVID-19) okozta járvány terjedésének megakadályozása érdekében az elmúlt évhez hasonlóan idén is a táborok szervezése és működtetése során különös figyelmet kell fordítunk a Nemzeti Népegészségügyi Központ által előírt járványügyi szabályok szigorú betartására:**

Elsődleges és legfontosabb megelőző intézkedés, hogy a táborokban **kizárólag egészséges, tüneteket nem mutató, magát egészségesnek érző gyermek vehet részt.**

**12/1991. (V. 18.) NM rendelet**

„4. § (1) A táborozásban csak az vehet részt, aki arra egészségileg alkalmas.

(2) A **gyermek törvényes képviselője** a 2. melléklet szerinti adattartalmú, a táborozást megelőző **négy napon belül kiállított nyilatkozattal igazolja** a táborozásban részt vevő **gyermek megfelelő egészségi állapotát** a táborozás megkezdése előtt. A nyilatkozathoz szükséges nyomtatványt – a táborozáshoz szükséges egyéb iratokkal együtt – a táborozás szervezője adja át kitöltés céljából.”

**A nyilatkozat honlapunkról letölthető, illetve a pénztárunkban történő befizetés alakalmával kérhető.**

**A tábor működtetése során különös figyelemmel kell lenni a személyi higiéné betartására, melynek alapja a gyakori, alapos szappanos kézmosás, kézfertőtlenítés, az arc érintésének elkerülése, valamint a köhögési etikett betartása, mely továbbra is a fertőzés megelőzésének legfontosabb eszköze.**

**Amennyiben egy gyermeknél a kapott nyilatkozat ellenére fertőzés tünetei észlelhetők a tábor alatt, haladéktalanul elkülönítjük, egyúttal értesítjük az általunk előzetesen felkért, megbízott orvost, aki az érvényes eljárásrend szerint dönt a további teendőkről.**

A szülők értesítéséről is gondoskodunk. **A szülő, hozzátartozó megérkezéséig a beteg gyermek felügyeletét ellátó személynek kesztyű és maszk használata kötelező.**

**A táborba érkezés és távozás lépései:**

1. **A táborozó gyerekek maszkot használó szüleikkel együtt léphetnek az épületbe vagy gyülekezhetnek az udvaron a rájuk várakozó táborvezetőknél..**
2. **A főbejáraton belépve minden érkező kézfertőtlenítésben részesül.**
3. **A tábori tevékenység során kerülni kell a kézfogást, puszit, ölelést, érintést.**
4. **A tábor napi zárását követően az egyedül haza engedhető gyerekek a főbejáraton/kapun át távoznak.**
5. **A tábor napi zárását követően a szülői, hozzátartozói kísérettel távozó gyermek esetében a szülők, hozzátartozók a tábor helyszínén kijelölt helyen várakoznak.**

A kapcsolattartást telefonon vagy e-mailben javasoljuk.

Minden táborunkat képzett és tapasztalt szakmai és szabadidős vezetők valósítják meg.

Közvetlenül a tábort megelőzően vagy a tábor ideje alatt jelentkező megbetegedésük esetén már nem tudjuk pótolni szakmai munkájukat. Ilyen esetben a tábor tervezett programját módosítjuk, és azonnal tájékoztatjuk a szülőket a további eljárásrendről.

**Mindannyian azon vagyunk, hogy megteremtsük a tartalmas és biztonságos táborozás feltételeit.**

**Kecskemét, 2021. április 19.**

 **Hírös Agóra Nkft.**